1921eko martxoan Kronstadteko matxinada zapaldu zuen Armada Gorriak. Finlandiako Golkoan hainbat itsas operazio garrantzitsu izan ziren Bigarren Mundu Gerran. 1941eko abuztuan,
Baltikoko flota Tallinnetik Kronstadtera ebakuatu zutenean, Alemaniako indarrek 15 itsasontzi errusiar hondoratu zituzten (5 suntsitzaile, 2 itsaspeko, 3 zaintzako itsasontzi, 2 minak garbitzeko itsasontzi, 2 kanoiontzi eta 1 motor torpedo itsasontzi), baita 43 garraio eta laguntza ontzi ere. Hainbat itsasontzi daude oraindik ere Golkoko hondoan, Juminda lurmuturraren ondoan, eta monumentu bat altxatu zuten bertan, gertaera horietan galdu zirenak gogoratzeko.